Document ID: 32006R1205

A BIZOTTSÁG 1205/2006/EK RENDELETE
(2006. augusztus 9.)
a termelőknek fizetendő minimumár megállapításáról az aszalt szilva esetében, valamint az aszalt szilvára vonatkozó termelési támogatás összegének meghatározásáról, a 2006/2007 értékesítési kampányra vonatkozóan
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek közös piaci szervezéséről szóló, 1996. október 28-i 2201/96/EK tanácsi rendeletre (1), és különösen annak 6b. cikke (3) bekezdésére és 6c. cikke (7) bekezdésére,
mivel:
(1)
A 2201/96/EK tanácsi rendelet alkalmazási szabályainak megállapításáról szóló, 2003. augusztus 29-i feldolgozott gyümölcs- és zöldségtermékek támogatási rendszerére vonatkozó 1535/2003/EK bizottsági rendelet (2) 3. cikke (1) bekezdésének d) pontja tartalmazza az aszalt szilva kereskedelmi kampányainak időpontjait.
(2)
Azokat a termékeket, amelyekre vonatkozóan megállapításra került a minimumár és a támogatás, az aszalt szilva támogatási rendszerére vonatkozó 2201/96/EK tanácsi rendelet (3) alkalmazási szabályainak megállapításáról szóló, 1999. március 3-i 464/1999/EK bizottsági rendelet 3. cikkében határozták meg, a tulajdonságok pedig, amelyeknek ezek a termékek meg kell, hogy feleljenek, az említett rendelet 2. cikkében szerepelnek.
(3)
Következésképpen javasolt az aszalt szilva minimumárának és az aszalt szilva termelési támogatásának megállapítása a 2006/2007 kampányra vonatkozóan, a 2201/96/EK rendelet 6c. és 6d. cikkeiben meghatározott kritériumoknak megfelelően.
(4)
Az e rendeletben előírt rendelkezések összhangban vannak a feldolgozott gyümölcs- és zöldségtermékek irányítóbizottságának véleményével,
ELFOGADTA EZT A RENDELETET:
1. cikk
A 2006/2007 kereskedelmi kampányra vonatkozóan, a 2201/96/EK rendelet 6a. cikkének (2) bekezdésében meghatározott nettó termelői minimumár, „prune d’Ente” szilvafajtából készített aszalt szilva estében 1 935,23 euro/tonna.
A 2006/2007 kereskedelmi kampányra vonatkozóan, a 2201/96/EK rendelet 6a. cikkének (1) bekezdése értelmében, az aszalt szilva estében meghatározott termelési támogatás összege nettó 652,66 euro/tonna.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 9-én.

Labels: 2
17
19
3
6